**Poznámky k príprave harmonogramu k Prílohe č. 13:**

* Pred stavbou ťažkých lešení je potrebné spracovať projektovú dokumentáciu lešenia zhotoviteľom stavby a tú odsúhlasiť KPU Košice. Dĺžka používania lešenia uvedená vo výkaze výmer je pre zhotoviteľa záväzná a musí jej prispôsobiť harmonogram prác. V prípade dlhšieho obdobia požívania lešenia je povinný na túto skutočnosť upozorniť v prílohe harmonogramu. Minimalizovať dobu státia lešenia v zimnom období, najmä mimo intravilánu hradu.
* Zhotoviteľ stavby je povinný pred realizáciou, v dostatočnom predstihu vyhotoviť a odsúhlasiť gen. projektantom a KPU Košice všetky dielenské a výrobné dokumentácie na základe zameraných skutočných rozmerov obnaženej a rozostavanej stavby v priebehu realizácie.
* Predmety zariadenia staveniska nie sú uvedené v harmonograme, zhotoviteľ ale musí s nimi uvažovať podľa svojho zváženia.
* Spišský hrad bude počas realizácie stavby prístupný verejnosti v rozsahu mimo vrchného nádvoria a s prípadným obmedzením podľa potreby románskeho predhradia, a to v čase, otváracích hodín pre verejnosť v turistickej sezóne, ktorej začiatok a koniec určuje objednávateľ. V tomto období v čase otváracích hodín bude obmedzené zásobovanie materiálom, ako aj nebudeprípustné znefunkčniť prístupovú komunikáciu k hradu.
* Reštaurátorské práce budú realizované v zmysle rozsahu uvedenom v Návrhu na reštaurovanie predmetných častí stavebných objektov a rozhodnutí KPÚ k predmetným dokumentáciám.
* **Práce na archeologickom výskume v románskom paláci (objekt SO.01) musia byť zosúladené s prácami na terasách západných palácov (objekt SO.02),** kde musia byť po jednotlivých miestnostiach najprv ukončené práce na obnove murív a ich korún v 2. NP, následne odstránené betónové časti podláh a odstránené násypy z klenieb, odsolené a vyčistené zvislé murivá a ruby klenieb, a až tak bude dutina vyplnená násypom z odstránených a archeologicky preskúmaných vrstiev z klenby nad 1. NP v románskom paláci, ktorá musí byť suchá a tým  ihneď aj realizovaná nová skladba podláh.

Tieto skutočnosti je potrebné zohľadniť pri spracovaní harmonogramu.

**SO.01 – románsky palác**

* Počas realizácie archeologického výskumu nad klenbou 1. NP, nie je možné realizovať stavbu lešenia a realizovať práce v interiéri paláca. Práce z exteriéru a na korune muriva bude možné realizovať iba pri dodržaní bezpečnostných prepisov a ochrany pracovníkov v interiéri paláca.
* **Predpokladaný časový rozsah potrebných prác na archeologickom výskume v koordinácii so stavbou:**

Archeologické práce môžu byť realizované iba v letnom období, t.j. časovom rozpätie 15.4. – 15.10.

**Časová potreba archeologického výskumu:**

7 týždňov – prestávka pre odstránenie súčasného dočasného prekrytia zhotoviteľom stavby – 4 týždne archeologický výskum pokračovanie – prestávka na zhotovenie oceľovej konštrukcie na klenbou zhotoviteľom stavby – 4 týždne ukončenie archeologického výskumu

* Nutná koordinácia s dodávateľom oceľovej konštrukcie a textilnej membrány

**SO.02 – západné paláce s kaplnkou**

* Elektromontáže (silnoprúd a slaboprúd) - rozvody západných palácov musia súbežne pokračovať so stavebnými prácami po odstránení násypov v každej miestnosti, aby bolo možné postupne ruby klenieb dosýpať. Káblové prestupy hydroizoláciou musia byť zaizolované súčasne s realizáciou hydroizolácie a zatesnené.
* Práce v interiéri palácov (okrem odstraňovania sekundárnych omietok a vybraných rešt. prác) môžu byť realizované až po hydroizolácii podláh na 2. NP ( terasy ), aby nedošlo k ich poškodeniu

**Poznámka:**

Zhotoviteľ môže priložiť k harmonogramu v excell tabuľke aj písomné vysvetlenie v textovej forme s číslom položky, ktorú uvedie v tabuľke v príslušnej položke, ku ktorej sa poznámka viaže: napr. 1/, 2/ atď.

**K SO.01**

Reštaurátorské práce sú  predpripravené v Harmonograme a rozdelené na menšie časti, a to:

Reštaurovanie stien interiéru  nad klenbou 1. NP paláca vrátane konzol, omietkových vrstiev a výmaľby, rytiny v omietke, kresby uhľom

Reštaurovanie stien interiéru 1. NP, vrátane prevétu

Reštaurovanie klenby v 1. NP

Reštaurovanie stien exteriéru paláca – zo strany vrchného hradu (vo vnútri opevnenia), armované nárožia, konzoly

Reštaurovanie stien exteriéru paláca – zo strany hradného brala (z extravilánu) , prevéty, armované nárožia

Reštaurovanie gotického arkiera

Reštaurovanie a rekonštrukcia vstupného portálu do 1. NP

Reštaurovanie a rekonštrukcia vstupného portálu do 2. NP

Reštaurovanie ostení otvorov a ich výplní : združené okná, fragmenty ostení, renesančné ostenia, Reštaurovanie 2 ks gotických pätiek pilierov

Vypracovanie dokumentácie vykonaných reštaurátorských prác

**K SO.02**

Reštaurátorské práce sú  predpripravené v Harmonograme a rozdelené na menšie časti, a to:

**Kaplnka**

* Omietka a armované nárožia – exteriérový plášť
* Rešt. práce – interiér, omietky vrátane prípor , klenbových rebier a pastofória
* Rešt. práce – kamenné gotické kružbové ostenia, združené okno
* Vyhotovenie umeleckého zasklenia okien

**Západné paláce**

* Kamenné prvky - fragmenty kamenných ostení, sedlové portály dverových ostení, okenné ostenia, kamenné konzoly západných palácov
* Reštaurovanie omietok a prezentácia povrchov arkádovej chodby
* Sanácia exteriérových murív s fragmentmi omietok, armovanými nárožiami, rešt. obnova a výsledná prezentácia
* Sanácia interiérových murív a klenieb prízemia, rešt. obnova a výsledná prezentácia (západný trakt)
* Vypracovanie dokumentácie vykonaných reštaurátorských prác.

**Poznámka:**

Zhotoviteľ môže priložiť k harmonogramu v excell tabuľke aj písomné vysvetlenie v textovej forme s číslom položky, ktorú uvedie v tabuľke v príslušnej položke, ku ktorej sa poznámka viaže: napr. 1/, 2/ atď.